Donatella Finocchiaro
Donatela Finokjaro (it. Donatella Finocchiaro; g. 1970 m. lapkričio 16 d. Katanija) – Sicilijoje gimusi italų aktorė. Yra baigusi teisės mokslus ir kurį laiką dirbo juridinėje kontoroje, tačiau vėliau susidomėjo teatru ir po sėkmingo debiuto scenoje 1996 m., nusprendė mokytis teatro studijoje „Teatro Stabile di Catania“. Kine debiutavo 2002 m. Buvo 4 kartus nominuota David di Donatello (Italijos „Oskarui“) kaip geriausia aktorė, tačiau apdovanojimo nelaimėjo. 2011 m. režisavo dokumentinį filmą „Andata e ritorno“.